ନୂଆଦିଲ୍ଲୀଃ ଆଜି ଭାରତୀୟ ବଜାରରେ ଲଞ୍ଚ୍ ହେବାକୁ ଯାଉଛି ସ୍ମାର୍ଟଫୋନ୍ Oppo F11 Pro। ମୁମ୍ୱାଇର ଏକ ଇଭେଣ୍ଟରେ ଲଞ୍ଚ୍ କରାଯିବାକୁ ଥିବା ଏହି ଫୋନ୍ର ସବୁଠାରୁ ବଡ଼ ବିଶେଷତ୍ୱ ହେଉଛି ଏଥିରେ ପ୍ରାଇମେରୀ କ୍ୟାମେରା ୪୮ ମେଗାପିକ୍ସେଲ୍ ରହିଛି। ଏହା ସହିତ ଆପଣ ଏଥିରେ ପପ୍ ଅପ୍ ସେଲ୍ଫି କ୍ୟାମେରା ମଧ୍ୟ ପାଇବେ।
ତେବେ କମ୍ପାନୀ ଏ ପର୍ଯ୍ୟନ୍ତ ଫୋନ୍ର ମୂଲ୍ୟ କେତେ ରହିବ ପ୍ରକାଶ କରିନାହିଁ। ସୂଚନା ଅନୁସାରେ ଏକ ମିଡ୍ ରେଞ୍ଜ୍ ବଜେଟ୍ରେ ଆପଣ ଏହି ଫୋନ୍କୁ ପାଇପାରିବେ। ଏହାର ମୂଲ୍ୟ ୧୫ ହଜାର ଟଙ୍କାରୁ ୩୦ ହଜାର ଟଙ୍କା ପର୍ଯ୍ୟନ୍ତ ରହିବ ବୋଲି ସୂଚନା ମିଳିଛି।
Oppo F11 Pro ସ୍ମାର୍ଟଫୋନ୍କୁ ଅନ୍ୟ କେଉଁ ଦେଶରେ ଲଞ୍ଚ୍ କରାଯାଇନାହିଁ। ଏହି ମଡେଲ୍କୁ କମ୍ପାନୀ ପ୍ରଥମେ ଭାରତରେ ଲଞ୍ଚ୍ କରିବାକୁ ଯାଉଛି। ଏହି ଫୋନ୍ର ଶୁଭାରମ୍ଭ କାର୍ଯ୍ୟକ୍ରମ ୟୁଟ୍ୟୁବ୍ରେ ସିଧାପ୍ରସାରଣ ହେବ।
